Blomqvist on saavuttanut 800 metrin juoksussa hopeaa Kalevan kisoissa Lappeenrannassa 2019 ja 1 500 metrin juoksussa pronssia Jyväskylässä 2018 ja Lappeenrannassa 2019. Viestijuoksun SM-kilpailuissa hän on saavuttanut 4 × 800 metrin viestijuoksussa kultaa vuonna 2017 ja pronssia 2019. Sisäratojen SM-kilpailuissa hän voitti kultaa 800 ja 1 500 metrillä vuonna 2020 ja hopeaa 1 500 metrillä 2021. Lisäksi hän on saavuttanut pronssia 3 000 metrillä 2019 sekä 1 500 metrillä vuosina 2018 ja 2019. Maastojuoksun SM-kilpailuissa hän voitti lyhyen matkan vuonna 2021.